Докторантски проект по договор № 80-10-29/10.04.2019 г.

**Тема**Екологични ниши на вълка (*Canis lupus*L.) и неговата плячка в Осогово

**Ръководител**: гл. ас. д-р Елица Димитрова Попова

**Научен колектив:**Докторант Николай Панайотов Долапчиев, Доц. д-р Диана Пенева Златанова, Гл. ас. д-р Петър Русев Петров, студент (магистър) Светла Кирилова Тодорова

Проектът даде възможност да се продължи попълването на базата данни с регистрации на диви бозайници в Осогово от 2016 г. до сега. Тази дейност подпомага както дисертационния труд на докторант Николай Долапчиев, така е и база за разработка на дипломната работа на магистър Светла Тодорова и за други предстоящи научни проучвания. Новите данни, получени в настоящето и миналото изследване от 2018 г. (също финансирано от ФНИ на СУ), съчетани с по-стари проучвания в същия район, служат за проследяване на динамиката в популационната плътност, избора на местообитания, поведението и активността на целевите видове (а и на всички други регистрирани видове бозайници), както и взаимоотношенията между тях. Използваните методи са съвременни и предоставят достоверни резултати. Те могат да бъдат използвани като алтернатива на досега прилаганите трудоемки и не толкова прецизни такива. Резултатите от проекта бяха разпространени чрез една публикация и три участия в научни форуми като бе спечелена и награда за най-добър постер в категория Биоразнообразие и биологично образование на научна конференция „Климентови дни– 2019".